b"\n_START_ARTICLE_\nDen lynraske lampen\n_START_PARAGRAPH_\nDen lynraske lampen (tibetansk: \xe0\xbd\xa6\xe0\xbe\x92\xe0\xbe\xb2\xe0\xbd\xbc\xe0\xbd\x93\xe0\xbc\x8b\xe0\xbd\x98\xe0\xbc\x8b\xe0\xbd\xa0\xe0\xbd\x96\xe0\xbd\xa2\xe0\xbc\x8b\xe0\xbd\x96; THL: dr\xc3\xb6nma barwa; wylie: sgron ma 'bar ba; rekonstruert sanskrit: \xc4\x81loka-jvala; devanagari: \xe0\xa4\x86\xe0\xa4\xb2\xe0\xa5\x8b\xe0\xa4\x95 \xe0\xa4\x9c\xe0\xa5\x8d\xe0\xa4\xb5\xe0\xa4\xb2\xe2\x80\x8b\xe2\x80\x8b\xe2\x80\x8b) er en tantrisk tekst innenfor tibetansk buddhisme. Teksten er en av de 17 tantraer som utgj\xc3\xb8r den fjerde og siste seksjon av menngagd\xc3\xa9. Menngagd\xc3\xa9 er den tredje og mest avanserte delen av dzogchen, som igjen er en av tre inndelinger av de indre tantraer i den tibetanske tekstsamlingen Nyingma Gyubum. Nyingma er den eldste av de fire retninger i tibetansk buddhisme."